Tahou ežeras
Tahou ežeras (angl. Lake Tahoe) – didelis gėlo vandens ežeras tarp Kalifornijos ir Nevados valstijų Jungtinėse Amerikos Valstijose. Ežeras yra 1897 m aukštyje virš jūros lygio. Gylis giliausioje vietoje 501 m. Ežeras susiformavo prieš maždaug 2 mln. metų. Taho garsus savo vandens skaidrumu ir gražiu aplinkiniu kraštovaizdžiu, yra populiari turizmo vieta. Iš visų pusių jį supa kalnai.